Ο **Έρικ Γέντρισεκ** (σλοβακικά: *Erik Jendrišek,* γεννημένος στις 26 Οκτωβρίου 1986) είναι Σλοβάκος επαγγελματίας ποδοσφαιριστής, ο οποίος αγωνίζεται ως επιθετικός για το Βόλο ΝΠΣ.

Σταδιοδρομία σε συλλόγους
-------------------------

### Ρουζόμπεροκ

Ο Γέντρισεκ ήταν ο καλύτερος νέος παίκτης στη Σλοβακία τη σεζόν 2002-03. Αγωνιζόμενος ως επαγγελματίας με τη Ρουζόμπεροκ μεταξύ 2003 και 2006, σημείωσε 30 γκολ σε 56 παιχνίδια πρωταθλήματος. Το 2006, κέρδισε το πρωτάθλημα και το κύπελλο Σλοβακίας και ήταν ο κορυφαίος σκόρερ του πρωταθλήματος 2005-06 με 21 γκολ, μαζί με το Ρόμπερτ Ρακ. 

### Αννόβερο

Το καλοκαίρι του 2006, μετακινήθηκε στο Αννόβερο 96 με ετήσιο δανεισμό, με τη δυνατότητα μόνιμης μετακίνησης του στο τέλος της σεζόν. Στις 9 Σεπτεμβρίου 2006, έκανε το επίσημο ντεμπούτο του για το σύλλογο, στον πρώτο γύρο του Κυπέλλου Γερμανίας 2006-07, περνώντας ως αλλαγή στην νίκη με 3-2 επί της Ντιναμό Δρέσδης. Στις 23 Σεπτεμβρίου 2006, έκανε το ντεμπούτο του στη Μπουντεσλίγκα, στην εκτός έδρας ισοπαλία 1-1 με τη Μπάγερ Λεβερκούζεν, περνώντας για άλλη μια φορά ως αλλαγή. Δεν κατάφερε να βρει μόνιμη θέση στο βασικό σχήμα της ομάδας, τελειώνοντας τη σεζόν με μόλις εννέα εμφανίσεις στη Μπούντεσλιγκα, όλες ως αναπληρωματικός. 

### Καϊζερσλάουτερν

Στις 30 Μαΐου 2007, υπέγραψε τριετές συμβόλαιο με την Καϊζερσλάουτερν. Στις 4 Αυγούστου 2007, έκανε το ντεμπούτο του στην εκτός έδρας νίκη με 4-5 επί της ΣΒ Βιλχελμσάβεν, για τον πρώτο γύρο του Κυπέλλου Γερμανίας 2007-08. Στις 13 Αυγούστου 2007, έκανε το ντεμπούτο του στη 2. Μπούντεσλιγκα, στον εναρκτήριο αγώνα της ομάδας του για τη σεζόν 2007-08, στην ισοπαλία 1-1 στην έδρα της Μπορούσια Μενχενγκλάντμπαχ. Ο ίδιος καθιερώθηκε σύντομα ως βασικός επιθετικός, σημειώνοντας 5 γκολ σε 16 εμφανίσεις πρωταθλήματος στο πρώτο μισό της σεζόν, καταγράφοντας επίσης 3 ασίστ. 

Το δεύτερο μισό της σεζόν, ωστόσο, δεν ήταν το ίδιο επιτυχημένο γι 'αυτόν, καθώς δεν κατάφερε να σκοράρει σε δέκα εμφανίσεις πρωταθλήματος, καταγράφοντας μόνο μία ασίστ. Επιπλέον, ήταν προσωρινά τιμωρημένος από την πρώτη ομάδα από τον προπονητή Μίλαν Σάσιτς, λόγω έλλειψης πειθαρχίας. Αντί να δεχτεί ένα πρόστιμο και να επιστρέψει στην πρώτη ομάδα, επέλεξε να υποβιβαστεί στη δεύτερη ομάδα όπου αγωνίστηκε σε τέσσερις αγώνες της 4ης κατηγορίας, κατά τη διάρκεια του Μαρτίου και του Απριλίου 2008. Αργότερα, ζήτησε συγγνώμη και αποδέχθηκε το πρόστιμο. Στον τελευταίο του αγώνα για τη δεύτερη ομάδα, σημείωσε ένα χατ τρικ στην νίκη με 5-2 επί της Μεχτερσέιμ. Αμέσως μετά, επέστρεψε μόνιμα στην πρώτη ομάδα. 

Στον εναρκτήριο αγώνα της σεζόν 2008-09, μία εκτός έδρας ισοπαλία 3-3 με τη Μάιντς 05, πέρασε στο ημίχρονο του αγώνα ως αλλαγή, αφού η ομάδα του ήταν πίσω στο σκορ με 3-0 και κατάφερε να σκοράρει δύο γκολ μέσα σε δύο λεπτά στη μέση του δευτέρου ημιχρόνου, για να ισοφαρίσει το σκορ. Σημείωσε ακόμη ένα γκολ στις 17 Νοεμβρίου 2008, στη νίκη με 6-0 επί της Χάνσα Ρόστοκ και ολοκλήρωσε τη σεζόν 2008-09 ως ο κορυφαίο σκόρερ της ομάδας, σημειώνοντας 14 γκολ σε 33 εμφανίσεις πρωταθλήματος. 

Τη σεζόν 2009-10, ήταν και πάλι ο κορυφαίος σκόρερ της ομάδας στο πρωτάθλημα, σημειώνοντας 15 γκολ σε 31 εμφανίσεις, καθώς η Καϊζερσλάουτερν τερμάτισε στην κορυφή της 2.Μπούντεσλιγκα και κέρδισε την άνοδο στην κορυφαία κατηγορία ύστερα από τέσσερα χρόνια. 

### Σάλκε

Στις 29 Απριλίου 2010, είχε ανακοινωθεί ότι θα έφευγε από την Καϊζερσλάουτερν στο τέλος της σεζόν 2009-10, υπογράφοντας τριετές συμβόλαιο με η Σάλκε 04. Πέρασε το μεγαλύτερο μέρος του χρόνου του με τη Σάλκε στον πάγκο των αναπληρωματικών. Το 2010, η ομάδα υπέγραψε δύο νέους κορυφαίους επιθετικούς, τον Κλας-Γιαν Χούντελααρ και το Ραούλ, περιορίζοντας τις ευκαιρίες του να αγωνιστεί ως βασικός. 

### Μετέπειτα σταδιοδρομία

Στις 19 Ιανουαρίου 2011, ανακοινώθηκε πως θα αποχωρήσει από την ομάδα με προορισμό την Φράιμπουργκ, για 900.000 ευρώ. Στις 27 Αυγούστου, σημείωσε το πρώτο του γκολ στη νίκη με 3-0 επί της Βόλφσμπουργκ. 

Μετά από δύο χρόνια στη Φράιμπουργκ, υπέγραψε στην Ενεργκί Κότμπους της 2.Μπούνεσλιγκα. 

Στις 18 Αυγούστου 2014, υπέγραψε συμβόλαιο ενός έτους με τη σλοβακική Σπαρτάκ Τρνάβα.

Στις 12 Ιανουαρίου 2015, υπέγραψε στην πολωνική Κρακόβια, με ελεύθερη μεταγραφή. 

### Ξάνθη

Στις 26 Ιουνίου 2017, υπέγραψε διετές συμβόλαιο με τη Ξάνθη της Σούπερλιγκ, επίσης με ελεύθερη μεταγραφή.  Στις 26 Αυγούστου 2017, σημείωσε το πρώτο του γκολ με την ομάδα στην εκτός έδρας νίκη με 2-0 επί του Πλατανιά και στις 19 Νοεμβρίου 2017 σημείωσε ακόμη ένα γκολ, στο 900ο παιχνίδι της Ξάνθης στη Σούπερλιγκ, σφραγίζοντας την εντός έδρας νίκη με 2-0 επί του Πανιωνίου. Στις 13 Ιανουαρίου 2018, σκόραρε στην εκτός έδρας νίκη με 3-2 επί του Πλατανιά. Στις 15 Απριλίου 2018, σημείωσε το τρίτο του γκολ στη Σούπερλιγκ, σκοράροντας στην εντός έδρας νίκη επί του ΠΑΣ Γιάννινα. Στις 23 Σεπτεμβρίου 2018, σκόραρε στην εντός έδρας νίκης με 3-0 επί του ΟΦΗ, σημειώνοντας το πρώτο του γκολ για τη σεζόν 2018-19, βοηθώντας την ομάδα να πανηγυρίσει την πρώτη της νίκη στη σεζόν. Στις 21 Οκτωβρίου 2018, σημείωσε ένα γκολ και έδωσε μία ασίστ στη νίκη με επί του Λεβαδειακού. Μια εβδομάδα αργότερα, σημείωσε το δεύτερο γκολ της ομάδας στην εντός έδρας νίκη-ανατροπή επί του ΠΑΣ Γιάννινα. Στις 5 Νοεμβρίου 2018, σημείωσε το μοναδικό γκολ του αγώνα στην εκτός έδρας νίκη με 1-0 επί του Αστέρα τρίπολης, η οποία ήταν η τέταρτη συνεχόμενη της ομάδας.

### Βόλος Ν.Π.Σ.

Στις 18 Ιουνίου 2019, ο Βόλος Ν.Π.Σ. ανακοίνωσε την απόκτηση του Γέντρισεκ με διετές συμβόλαιο. Στις 31 Αυγούστου 2019, σημείωσε το πρώτο του γκολ στην εντός έδρας νίκη με 1-0 εναντίον του Άρη Θεσσαλονίκης.

Διεθνής σταδιοδρομία
--------------------

Ο Γέντρισεκ είχε αγωνιστεί με την Εθνική Σλοβακίας U21, πριν κάνει το ντεμπούτο του για την Εθνική Σλοβακίας ανδρών στις 11 Οκτωβρίου 2008, στον προκριματικό αγώνα του Παγκοσμίου Κυπέλλου 2010 εναντίον του Σαν Μαρίνο. Στις 11 Φεβρουαρίου 2009, σημείωσε το πρώτο του διεθνές γκολ, σε φιλικό αγώνα εναντίον της Κύπρου, σημειώνοντας το δεύτερο γκολ στην ήττα της ομάδας του με 3-2. 

Την 1η Απριλίου 2009, σημείωσε το πρώτο του επίσημο διεθνές γκολ, σημειώνοντας το δεύτερο, κρίσιμο, γκολ στην εκτός έδρας νίκη επί της Τσεχίας για τα προκριματικά του Παγκοσμίου Κυπέλλου του 2010. 

Στο Παγκόσμιο Κύπελλο του 2010 στη Νότια Αφρική, αγωνίστηκε και στους τρεις αγώνες της Σλοβακίας στη φάση των ομίλων, όπου η ομάδα του κατάφερε να προκριθεί στον επόμενο γύρο, τερματίζοντας δεύτερη στον όμιλο. Στη Φάση των 16, έχασε από την, μετέπειτα φιναλίστ, Ολλανδία με 2-1, σε έναν αγώνα που ξεκίνησε στο βασικό σχήμα, πριν αντικατασταθεί στο 71ο λεπτό από τον Κάμιλ Κοπούνεκ.

Παραπομπές
----------

1. ↑  (πολλαπλές γλώσσες) *Transfermarkt*. 41369. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. jendrisek/18881.
3. ↑  (Πολωνικά) *90minut.pl*. 12753. Ανακτήθηκε στις 23  Σεπτεμβρίου 2022.
4. ↑  «Slovakia – Record International Players». RSSSF. 29 Μαρτίου 2011. Ανακτήθηκε στις 11 Σεπτεμβρίου 2011.
5. ↑  «Die Roten verpflichten Erik Jendrisek» (στα γερμανικά). Presseportal. 10 Ιουλίου 2006. Αρχειοθετήθηκε από το πρωτότυπο στις 2012-05-24.. Ανακτήθηκε στις 20 Αυγούστου 2008.
6. ↑  «Bernier und Jendrisek zum FCK» (στα γερμανικά). kicker. 30 Μαΐου 2007.. Ανακτήθηκε στις 19 Αυγούστου 2008.
7. ↑  «Jendrisek schockt Sasic» (στα γερμανικά). kicker. 1 Απριλίου 2008.. Ανακτήθηκε στις 19 Αυγούστου 2008.
8. ↑  «Jendrisek entschuldigt sich» (στα γερμανικά). Επίσημος ιστότοπος Μπούντεσλιγκα. 9 Απριλίου 2008. Αρχειοθετήθηκε από το πρωτότυπο στις 11 Απριλίου 2008.. Ανακτήθηκε στις 20 Αυγούστου 2008.
9. ↑  «Knappen verpflichten Erik Jendrisek» (στα Γερμανικά). Σάλκε 04. 29 Απριλίου 2010. Αρχειοθετήθηκε από το πρωτότυπο στις 29 Οκτωβρίου 2010. Ανακτήθηκε στις 11 Σεπτεμβρίου 2011.
10. ↑  «Jendrišek: "Som veľmi rád, že sa to už všetko vyriešilo"» (στα Σλοβακικά). futbalportal.sk. 19 Ιανουαρίου 2011. Ανακτήθηκε στις 11 Σεπτεμβρίου 2011.
11. ↑  «Spartak Trnava sa posilňuje, do kádra mieri Erik Jendrišek». www.webnoviny.sk. 18 Αυγούστου 2014.
12. ↑  «Erik Jendrišek končí v Cracovii, v kariére bude pokračovať v tíme FC Xanthi» (στα Σλοβακικά). www.webnoviny.sk. 26 Ιουνίου 2017. Ανακτήθηκε στις 26 Ιουνίου 2017.
13. ↑  «Με σούπερ Γέντρισεκ η Ξάνθη, 2–0 τον Πανιώνιο». www.sport24.gr. 19 Νοεμβρίου 2017.
14. ↑  «Ξάνθη-Πλατανιάς 3-2: Σε τροχιά Ευρώπης οι Ακρίτες!». www.onsports.gr. 13 Ιανουαρίου 2018.
15. ↑  «Ξάνθη-ΠΑΣ Γιάννινα 3-0: «Πέταξε» για Ευρώπη!». www.onsports.gr. 15 Απριλίου 2018.
16. ↑  «Ξάνθη - ΟΦΗ 3-0: Σεφτέ στις νίκες με MVP Γέντρισεκ». www.sport24.gr. 23 Σεπτεμβρίου 2018.
17. ↑  «Λεβαδειακός - Ξάνθη 1-2: Οι Βοιωτοί τις ευκαιρίες, οι ακρίτες τη νίκη». www.sport24.gr. 21 Οκτωβρίου 2018.
18. ↑  «Ξάνθη - ΠΑΣ Γιάννινα 2-1: Με υπογραφή Γέντρισεκ και Ζίβκοβιτς η ανατροπή». www.sport24.gr. 29 Οκτωβρίου 2018.
19. ↑  «Αστέρας - Ξάνθη 0-1: Επέλαση με Γέντρισεκ οι ακρίτες». www.sport24.gr. 5 Νοεμβρίου 2018.
20. ↑  «Βόλος: Ανακοίνωσε Γέντρισεκ». *www.sport24.gr*. 18 Ιουνίου 2019.
21. ↑  «Βόλος - Άρης 1-0: Με τη "βούλα" τρελαίνουν κόσμο οι νεοφώτιστοι». www.sport24.gr. 31 Αυγούστου 2019.
22. ↑  «International stats». worldfootball.net.. Ανακτήθηκε στις 11 Σεπτεμβρίου 2011.
23. ↑  «Jendrišek sparks Slovak joy in Prague». UEFA.com. 2 Απριλίου 2009. Αρχειοθετήθηκε από το πρωτότυπο στις 2012-11-04.. Ανακτήθηκε στις 11 Σεπτεμβρίου 2011.
24. ↑  «Jendrisek moves to Freiburg». bundesliga.de. 20 Ιανουαρίου 2011. Αρχειοθετήθηκε από το πρωτότυπο στις 18 Ιουλίου 2011.. Ανακτήθηκε στις 11 Σεπτεμβρίου 2011.

Εξωτερικοί σύνδεσμοι
--------------------

* Προφίλ στο transfermarkt.com
* Έρικ Γέντρισεκ στο fussballdaten.de (Γερμανικά)

|  |  |  |  |
| --- | --- | --- | --- |
| 

| π • σ • ε
Βόλος Ν.Π.Σ. – τρέχουσα σύνθεση 2020-21 |
| --- |
|  |
| 
* 1 Γκαραβέλης (c)
* 2 Ντεντάκης
* 3 Φεράρι
* 5 Σάντσες
* 6 Τσοκάνης
* 7 Κρητικός
* 8 Νίνης
* 9 Δουβίκας
* 10 Γκουαροτσένα
* 11 Ουάρντα
* 12 Μαρτίνες
* 13 Καραγκιόζης
* 14 Μπαριέντος
* 15 Κολόμπο
* 19 Περέα
* 22 Τέκιο
* 23 Ριένστρα
* 24 Μήτογλου
* 25 Μπάλλας
* 26 Γέντρισεκ
* 28 Κανελλάκης
* 30 Παπαδόπουλος
* 31 Κιάκος
* 33 Δημόπουλος (c)
* 55 Κλάιμαν
* 71 Κραβαρίτης
* 73 Μπαρτόλο
* 99 Λογαράς

* Προπονητής: Άνχελ Λόπεθ
 |

 |